NaiveNeuron/SloPal huggingface dataset:
Kotleba, Marian, poslanec NR SR (2017-12-12):
Ja by som chcel len doplniť najmä pre tých nových kolegov, alebo teda pre kolegov, čo boli zvolení v jesenných voľbách za predsedov krajov, a, žiaľ, ani jedného z nich tu nevidím, asi už majú problém s tými povinnosťami, ale chcel by som len doplniť, že skôr alebo neskôr sa každý v tej verejnej správe, kto bude chcieť robiť čestne a chcieť využívať tie peniaze efektívne, hospodárne a účelne, stretne s tým, že pri verejných obstarávaniach firmy, ktoré dajú ponuky, vytvoria kartel, kartelovú dohodu, ktorej cieľom bude umelo navýšiť ceny a jednoducho získať tak nelegálny zisk pre seba a na tých zákazkách z verejných zdrojov sa obohatiť viac, ako je prirodzená miera zisku. Žiaľ, tieto kartelové dohody veľmi účinne využívajú súčasné znenie zákona o verejnom obstarávaní, ktorý eliminuje v súčasnom, v súčasnom znení tú možnosť prekuknúť a jednoducho neprijať tie umelo navýšené prieskumy trhu, kde tie firmy zapojené do kartelových dohôd už dopredu dávajú ceny zdvihnuté nahor rádovo niekedy o 30 až 40 %. Preto táto novela má za cieľ odstrániť túto nemohúcnosť zákona a dať viacej priestoru tým, ktorí chcú verejne obstarávať nie preto, že to prikazuje zákon, ale preto, aby tým dosiahli čo najefektívnejšie, najhospodárnejšie a najúčelnejšie, účelnejšie využitie všetkých verejných zdrojov pri každom jednom nákupe.
Figeľ, Ján, podpredseda NR SR (2013-12-04):
Ďakujem pekne. Na vystúpenie pána poslanca Érseka sú dve faktické. Nech sa páči, Jozef Mikloško s prvou.
Zajac, Pavol, poslanec NR SR (2015-07-02):
Ďakujem veľmi pekne všetkým, ktorí na mňa reagovali. Najprv, pán kolega Bagačka, no, mrzí ma, že som hovoril viac ako 30 minút, ale problematika schránkových firiem je veľmi vážna. Vy ste to nazvali moje exkurzy do minulosti, ja to nazývam predražené megatendre, kauzy, ktoré sú už verejne známe, väčšinou aj dokázané. Ide o to, že či to vieme aj legislatívne ošetriť tak, aby sme sa dopátrali, kto je za tými kauzami. Nevieme sa dopátrať. Preto tu ten zákon je, preto som možno hovoril dlhšie a musel som spomenúť aj tie jednotlivé kauzy. Nuž, ten limit. Samozrejme, dlhá debata tu môže byť. V Českej republike je 60-tisíc eur, 60-tisíc eur je v Českej republike. Sú naši starostovia o to viac skorumpovaní oproti Českej republike a primátori? Hovoril som pomerne dlho aj o elektronickom trhovisku, ako funguje a aké čiastky za to platíme. Ak som sa mýlil v tom výpočte tej úspory, tak sa ospravedlňujem, pán Jurzyca, ale chcel by som vidieť, ako to v praxi funguje, s čím sa porovnávajú tie čiastky. Ale tie ostatné čiastky, ktoré spomínal, a výsledná čiastka, ktorú priznalo aj ministerstvo vnútra, že až 20-tisíc eur, 20 mil. nás tu bude stáť, ja tvrdím, že viacej nás to bude stáť, a ide to do súkromnej firmy. Pán Martvoň, prečo som spomínal pani Zitu Táborskú? No ona nám chodila na výbory predkladať ten návrh zákona, vládny návrh zákona Zita Táborská nám predkladala na výbore a pripravovala to. Preto hovorím o prepojení vlády a ÚVO, pri tomto zákone sa to dokázalo. A kolega Lipšic, ja som len chcel povedať, že zodpovednosť už viac ako tri a pol roka za riadenie tejto krajiny má SMER a vláda Roberta Fica. Oni nesú zodpovednosť aj za túto krajinu, dokopy už je to pomaly osem rokov, keď tu vládnu.
Blanár, Juraj, poslanec NR SR (2016-09-14):
Pán poslanec Gröhling, veľakrát ste ma zobrali do úst pri svojom vystúpení, ale chápem, že asi v dobrom. Viete, štatistika, o ktorej hovoríte, že chcete s pánom Jurzycom priniesť, my už s ňou pracujeme na samosprávnom kraji. Od ÚPSVaR-u už máme dnes tie, úradu práce a sociálnych vecí, informácie o tom, ako sa uplatnili, kde sa uplatnili, a dokonca aj meráme to, že či keď študenti sa dostali na vysokú školu, či ju aj skončili. Lebo neznamená iba to, že sa dostali na vysokú, že ju aj skončili. To znamená, toto je jeden pohľad a druhá vec, čo ste povedali, apolitickosť. Nuž zdá sa, že máme rozdielny pohľad na pojem slova apolitickosť, a to je medzi pánom poslancom Osuským, pani Remišovou aj vami, pretože podľa vášho výkladu by znamenalo, že v podstate apolitickosť školstva by mala byť taká, že minister by ani nemal byť nominovaný nejakou politickou stranou, to by nemal byť ani len člen politickej strany a dokonca my všetci politici tu v Národnej rade by sme nemali prijímať zákony, pretože všetci sme politici. Tak to asi ste nemysleli vážne. No, ale dokonca som sa dozvedel novú vec. Ste povedali, že okrem troch pilierov demokracie, súdnictvo, vláda, parlament, ešte tu má byť školstvo samostatné. Tak teda to porovnanie bolo úžasné. Viete sám, že súdnictvo sa so školstvom v tomto prípade nedá porovnávať. A posledná vec. Vy ste aj pracovali tuším na ministerstve školstva, ak sa nemýlim. Ako môžete povedať, že zástupca zriaďovateľa, ako napríklad je Blanár teraz za Žilinský samosprávny kraj, si zvolí riaditeľa? V štrnásťčlennej výberovej komisii v rade školy má zriaďovateľ päť členov. Tak mi to vysvetlite, prosím vás, to by som naozaj chcel vedieť, ako si Blanár, Baška a hocikto iný alebo hociktorý starosta zvolí svojho riaditeľa. To ste nemysleli vážne. Vy, ktorý ste pracovali na ministerstve školstva, ja začínam pochybovať o vašej fundovanosti, keď takéto niečo dokážete povedať.
P. Hrušovský, podpredseda NR SR: (2002-04-11):
V. Maňka, poslanec: V prvom hlasovaní je odporúčanie, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.
Marosz, Ján, poslanec NR SR (2017-05-11):
Pán kolega Heger, ďakujem za tvoje vystúpenie. Spomínal si aj alternatívy, s ktorými sa ministerstvo dopravy príliš nezaoberalo. Inštitút INEKO dával do pozornosti a stále dáva aj oveľa lacnejšie riešenia, ktoré z hľadiska občana citeľne zlepšia jeho situáciu. Tak možno pre takú pozitívnu inšpiráciu, pán minister, vypočujme si pár bodov, že ktoré to sú. Zvýšenie plynulosti dopravy na Prístavnom moste novým pripojením z Einsteinovej ulice na diaľnicu ešte pred mostom. Rozdelíme tak silnú dopravu z Petržalky. Zatraktívnenie MHD, obmedzenie zbytočných zdržaní autobusov na križovatkách. Poviete áno, ale však to je mesto, to je župa. Prierezová práca. Zatraktívnenie verejnej osobnej dopravy v celom regióne. Kratší interval prímestských vlakov, lepšia nadväznosť župou dotovaných autobusových liniek. Alebo zlepšenie možnosti bezplatného parkovania áut, bicyklov pri železničných staniciach a zastávkach v regióne. A títo analytici hovoria, že tieto opatrenia pomôžu oveľa lepšie plynulosti dopravy v hlavnom meste ako obchvat, o ktorom sa tu dlho bavíme a ktorý bude veľmi drahý. Možnože ešte tak, čo vidím naozaj, dobrým príkladom z môjho pohľadu by bolo, pozrieť sa a stretnúť s kolegom z Maďarska a pozrieť si, ako riešili Budapešť. Tam naozaj tieto spomínané opatrenia vidno aj reálne v praxi, ako fungujú. Ďakujem.
Vaľová, Jana, poslankyňa NR SR (2016-06-16):
Ďakujem veľmi pekne. No ja by som povedala, že kolegyňa veľmi veľa ako predrečníčka, povedala. A myslím si, že mnohí by si mali vôbec uvedomiť, ako samospráva funguje, pretože pohľad zvonku a pohľad zvnútra je úplne iný, ak máte zodpovednosť za výkon. V prvom rade mestská rada. Mestská rada neni vôbec orgán, ktorý prijíma nejaké rozhodnutia, je to poradný orgán, ktorý samospráva môže a nemusí zriadiť. Čiže neviem keď sa tam poslanci radia, akože ak tam príde verejnosť, tak vlastne nič záväzné tam nie je. To je prvá vec. Druhá vec, to sú komisie. Na komisiách, to isté, veď tí poslanci sú tam z rôznych politických zoskupení, majú rôzne názory a radia sa tam akože. Čiže tam keď bude vstupovať občan, občan môže prísť, my to bežne máme pri bytových komisiách, pri rôznych komisiách, občania povedia, že prídu pred tým. Nikdy v živote sa nestalo, aby sme ich na komisiu nepustili alebo aby ich tam poslanci nepustili. A ďalšia vec je ešte, ak chcete na komisiu rovno položiť nejaký návrh. Ale veď predsa vám nemôže na tej komisii nikto povedať rovno, že vy dáte návrh a ad hoc vám niekto odpovie, lebo na to musí byť nejaká príprava alebo musíte aj presne vedieť tomu občanovi odpovedať na otázku, ktorou sa vás ten občan pýta. A v zákone máte, že poslanec v tri šesť deviatke je povinný každému občanovi presne odpovedať na to, na čo sa ho občan pýta. Preto máte aj na mestskom zastupiteľstve, ktoré je verejné, interpelácie. A na interpelácie môže primátor a všetci môžu odpovedať písomne, lebo tiež nemusia vedieť ad hoc okamžite na to odpovedať. Čiže myslím si, že je to tak trošku pohľad zvonku ľudí, ktorí podľa mňa v samospráve asi ešte neboli, v živote nemali výkon, nemali zodpovednosť, a preto sa treba pozrieť na to naozaj, aby sme tú samosprávu nedeštruovali, treba tú kontrolu, ale tá kontrola je možná, pretože sú verejné zasadania, dokonca u nás televízia prenáša komplet zasadanie, keď máme zastupiteľstvo, a majú na ne prístup všetci občania aj médiá. Takže asi tak.
Grendel, Gábor, podpredseda NR SR (2021-09-29):
Pán poslanec Kuffa.
Kéry, Marián, poslanec NR SR (2019-11-26):
Ďakujem za slovo. Vážený pán podpredseda, štyri krátke reakcie na vaše vystúpenie. Prvé, ľudová strana, či sa nám to páči alebo nie, bola zvolená legitímnym spôsobom do Národnej rady Slovenskej republiky tak ako všetky ostatné politické strany a jej poslanci buď hlasujú s koalíciou, alebo s opozíciou. Takže netreba za tým hľadať nejakú senzáciu. Po druhé, ja som veľmi rád, že pani prezidentka nevyčítala nášmu návrhu zákona nič, čo sa týka toho, že sme sa snažili zosúladiť údaje na kandidátnej listine a teda hlasovacom lístku, čo sa týka zamestnania. A aj ten druhý návrh „nezávislý kandidát“ sa mení na „kandidát bez politickej príslušnosti“. Po tretie, doteraz máme platné 14-dňové moratórium a nikto nehovoril o tom, že je to protiústavné. Tak mi, prosím vás, vysvetlite, ako je možné, že keď hovoríme už o 50-dňovom moratóriu, tak zrazu už protiústavné je. A štvrtý, posledný bod. Prax nám ukazuje, že ľudia naozaj častokrát nedostávajú informácie, ale, naopak, dezinformácie. A prax nám ukazuje aj o tom, že sa účelovo manipuluje s týmito predvolebnými prieskumami. A ja zacitujem pána Znášika, ktorý bol v tíme pána Mistríka, ktorý povedal, že hoci niektorí komentátori pripisovali nejaký prieskumový šamanizmus nám a šéfovi, najviac s prieskumami čarovali v Progresívnom Slovensku. Prieskum, v ktorom vymazali súperov, dodnes považujem za niečo, čo bolo ďaleko za čiarou, a som presvedčený, že keby niečo podobné spravil ktokoľvek iný, tak ho médiá roztrhajú na franforce a má hanbu do konca dní. Tu je reálny citát reálneho človeka.
P. Paška, predseda NR SR: (2007-06-20):
(Hlasovanie.) 141 prítomných, 42 za, 82 proti, 17 sa zdržalo. Konštatujem, že bod 2 zo spoločnej správy sme neschválili. Ďalej, pán spravodajca.
Šefčík, Marek, poslanec NR SR (2022-02-02):
Ja len veľmi krátko, ďakujem za slovo. Pán predkladateľ je podpredsedom školského výboru, ja som členom školského výboru a aj to je, že, že mu chceme podporiť tento zákon, dôkazom toho, že dokážeme podporiť aj dobré opozičné návrhy, a pán Habánik má celkom dobrú biolenciu, lebo to nie je prvý zákon, ktorý sa chystáme podporiť. Ďakujem za tento návrh.
P. Hrušovský, predseda NR SR: (2005-10-27):
(Hlasovanie.) 123 prítomných, 105 za, 3 proti, 15 sa zdržalo. Návrh sme schválili. Prosím ďalší návrh.
Stančík, Andrej, poslanec NR SR (2021-12-07):
Ďakujem za slovo. Keďže za chvíľku budeme hlasovať, tak by som vám rád predstavil svoju reč. Slovensko horí a my musíme niečo robiť. Dnes zomrelo viac ako 100 ľudí na COVID, máme opäť plné nemocnice a reprodukčné číslo je naďalej vysoké. (Ruch v sále.) Ja kľudne počkám.
Osuský, Peter, poslanec NR SR (2022-09-27):
Ďakujem pekne. Chcem povedať na tému výrazivo, že toho, čím som bol ja častovaný presne z tej strany iného názoru, ľudí iného názoru, by som mohol tuná predvádzať litánie. Chcem teda len povedať, že ctím akýkoľvek iný názor, len nesmie stáť na hrane, ale za hranou vlastizrady, a to nie je teda téma, ktorá nás môže líšiť, napríklad o tom, či sa má platiť školné, alebo nemá platiť školné na vysokých školách, alebo ix iných vecí. Tuná stáť na pozícii agresora a zločinca z Kremľa je vlastizradný postoj a ten nezasluhuje nijakú ochranu a nikdy sa ho odo mňa nedočká a, samozrejme, tobôž nie úcty. To nie je iný názor, to je vlastizrada. A pokiaľ ide o to NATO a o to, že má byť rozpustené, viete, všetci susedia dnešného Ruska, vtedy Sovietskeho zväzu, zažili agresiu zo strany tejto krajiny, z ktorej málokedy prišlo niečo dobré, a preto si to treba pamätať, pretože hlásne trúby a zradcovia i domáci, všetci Chmelári a podobní, tvrdia, že NATO obkľučuje Rusko. Ale NATO od svojho vzniku nikdy nenapadlo Rusko ani Sovietsky zväz, zatiaľ čo Sovietsky zväz a Rusko stihli napadnúť všetkých od Fínska po Gruzínsko. Teda znamená, tie reči o obkľučovaní sú len výsledkom zdravej a zmysluplnej úvahy krajín, ktoré zažili ruskú čižmu.
J. Liška, poslanec: (2003-06-18):
Z. Martináková, podpredsedníčka NR SR: Prosím, prezentujme sa a hlasujme o návrhu zákona ako o celku. (Hlasovanie.) Prítomných 117 poslancov, za návrh hlasovalo 73, proti 30 poslancov, zdržalo sa 13 poslancov, nehlasoval 1. Konštatujem, že sme schválili vládny návrh novely zákona č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov. Skôr ako budeme pokračovať, pán predseda parlamentu prosí o slovo.
Žiga, Peter, podpredseda NR SR (2023-12-19):
Pani poslankyňa Kalmárová.
Sabo, Michal, poslanec NR SR (2023-12-13):
Ďakujem za slovo, pán predsedajúci. Aj tebe, Oskar, za to, že si opäť vo svojom vystúpení spomenul tak kľúčové a potrebné slovo prevencia. My dvaja spolu veľmi často diskutujeme najmä o prevencii v duševnom zdraví a neraz sme sa zhodli na tom, že ak nefunguje apel na ľudskosť a solidaritu, tak, tak ten fakt je, že zanedbávané duševné zdravie má aj ekonomické náklady, a to konkrétne v sume dve miliardy eur ročne. Toľko duševnej poruchy vytvárajú v slovenskej spoločnosti náklady v tejto výške, dve miliardy ročne. Duševné poruchy naozaj výrazne predražujú zdravotný aj sociálny systém, znižujú výkonnosť ekonomiky, pretože vyše polovica ľudí s poruchou je v produktívnom veku. Čiže ono to s prevenciou, samozrejme, platí na všetkých frontoch, nielen v duševnom zdraví alebo v zdraví ako takom, aj v životnom prostredí, aj vo všetkých položkách. Čím skoršie intervencie a v čo najnižšom veku, tak tým najväčšia je návratnosť. No a my tie riešenia máme. Keby nás koalícia počúvala alebo by reflektovala, tak veď my radi sa aj podelíme o tie, tie, tie dobré fungujúce riešenia, o tú dobrú prax. Tak ak náhodou teraz niekto počúva, chce pohnúť s tým duševným zdravím a s prevenciou, keďže v programovom vyhlásení vlády bolo duševné zdravie spomenuté tromi vetami alebo dvomi vetami na troch riadkoch, tak, tak posilnite prevenčné a osvetové činnosti primárne u tých najzraniteľnejších skupín, podporujte komunitnú starostlivosť, podporujte personál, pretože vláda zatiaľ sľúbila iba vypracovať nejakú stratégiu ľudských zdrojov, pričom z opatrení, ktoré nateraz predstavila, žiadne sa nevenovala tomu, ako zvýšiť počet personálu v starostlivosti o duševné zdravie. Zdostupnite a sprístupnite psychoterapiu. No a napokon podporte mimovládny sektor. Pretože tam, kde štát zlyháva, tak vaše povinnosti stále supluje mimovládny sektor, ktorý trpí a musí prepúšťať a znižovať stavy.
Fronc, Martin, poslanec NR SR (2013-02-07):
Ďakujem pekne, pán predsedajúci. Vážené kolegyne, vážení kolegovia, ja mám len jednu interpeláciu. Priznám sa, mal som ich pripravených viac, ale vzhľadom na to, že ma vytopilo a stále ešte prší v mojej kancelárii, už týždeň, mnohé materiály, ktoré som mal pripravené, sú zničené. Čiže len jedna a týka sa ministra školstva pána Dušana Čaploviča. Ministerstvo školstva vydalo, schválilo a vydalo učebnicu matematiky pre deviatakov. A obrátili sa na mňa predstavitelia Slovenskej matematickej spoločnosti aj viacerí matematici, ktorí vyjadrujú veľkú nespokojnosť s kvalitou tejto učebnice, kde sú vážne chyby. Povedal by som tak závažné, že v matematike sa budú deviataci učiť veci, ktoré sú v rozpore s matematikou. Sám som sa na mnohé pozrel a musím ako človek, ktorý má grádusy, aj vedecké, z matematiky, povedať, že táto učebnica naozaj nie je vhodná na vyučovanie matematiky. A tak moja interpelácia znie na pána ministra, že čo urobí. Či tú učebnicu stiahne, alebo akým spôsobom tento problém bude riešiť. A či jednoducho, čo sa udeje v prípade, že ju stiahne, pretože náklady na učebnicu deviatakov sú nemalé. Takže ako tieto straty budú riešené? Ďakujem pekne.
Bugár, Béla, podpredseda NR SR (2011-12-02):
Ďakujem. Otváram rozpravu v rámci tretieho čítania a pýtam sa, či sa hlási niekto do rozpravy. Nie. Vyhlasujem rozpravu za skončenú. Pán spravodajca, záverečné hlasovanie.
Rošková, Ľubica, poslankyňa NR SR (2011-07-11):
Ďakujem veľmi pekne. Ja sa chcem poďakovať kolegom za podporu. A, pani kolegynka, asi toľko. Bola som u nás v okrese vo veľkých firmách, ktoré zamestnávajú niekoľko tisíc pracovníkov. A preberali sme tieto profesie jednotlivo, od tých najjednoduchších až po tú najzložitejšiu. Jednoznačne sa im zdá, že pre jednoduchú profesiu, tak ako som to uviedla, je to moja vecná pripomienka, sú tie dva mesiace dobré. Ale ak je to už náročnejšia profesia, bez ohľadu na to, či je zaškolený alebo nie je zaškolený pracovník, dva mesiace sú veľmi málo na to. A tým pádom vlastne sa dostávame aj do sporu, ako to vlastne ten zamestnávateľ bude posudzovať. Preto ja som za to, aby tá lehota šiestich mesiacov bola zachovaná. Ďakujem pekne.
Taraba, Tomáš, poslanec NR SR (2021-11-02):
Ďakujem za slovo. Po prvé si myslím, že je úplne legitímne, že pán Gyimesi príde s akýmkoľvek návrhom a bude poslanec Národnej rady a po tejto stránke by som si nedovolil povedať, že niečo môže, niečo nemôže. To, že s tým návrhom prišiel, je úplne legitímne, druhá vec je, ako ho prijmeme my, ten návrh. A otázka teraz, ktorá bola od pána Gyimesiho, že kde vidíme problém. Po prvé ja si myslím, že nemali my by sme byť trochári, že sa tu budeme teraz baviť, že problém je nejakých 300-tisíc dodatočne pre Csemadok, to snáď sme už neni ako štát v takom rozklade, že sa budeme teraz tváriť, že komunita, ktorá má sedempercentnú alebo, však uvidíme podľa prieskumu sčítania obyvateľstva, vlastne zastúpenie na Slovensku, že problém je 300-tisíc. To snáď nemôžme myslieť nikto vážne. Problém je úplne niečo iné. Problém je v tom, že Matica slovenská dostáva jedna celá, myslím, dva milióna po nástupe tejto ministerky a na maďarskú komunitu a menšinu ide cez ten fond dokopy približne štyri milióny. Teraz, keď Csemadok má dostať ďalších 300-tisíc, úplne v pohode, veď to nie je, 300-tisíc nie je suma, ale to, čo je problém, že Matica slovenská dnes musí byť pod úplným auditom a pod, musí štátu ukázať každý jeden cent, ktorý od kohokoľvek dostane. Kdežto Csemadok sa do tejto pozície nedostáva, on len má mať povinnosť ukázať, ako použije peniaze od štátu, ale Matica slovenská má povinnosť ukázať úplne všetko financovanie, ktoré má. To znamená, že to je jedna oblasť. No a druhá oblasť, ktorá tu je, že táto vláda necháva predávať kultúrne pamiatky cudziemu štátu, pretože zákon dáva povinnosť ministerke kultúry uplatňovať si v podstate predkupné právo, teda má to právo, nie je to povinnosť, má to právo. Ja sa pýtam, prečo ho neuplatňujete, prečo nechávate rozpredávať štátne klenoty cudziemu štátu. Toto je odpo... (Prerušenie vystúpenia časomerom.)
Bugár, Béla, podpredseda NR SR (2017-06-14):
Páni poslanci, sústreďte sa, lebo potom hlasujete zle! (Hlasovanie.) Prítomných 135 poslancov, za 121, proti 1, zdržalo sa 10 poslancov, 3 nehlasovali. Konštatujem, že aj v tomto prípade Národná rada vyslovila súhlas s touto zmluvou. Teraz budeme pokračovať v hlasovaní v druhom čítaní o návrhu poslancov Smolíkovej, Pašku, Kuciaňovej a Bernaťáka na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov (tlač 514). Pán poslanec Šuca, ako spravodajca z výboru pre obranu a bezpečnosť máte slovo. (Hlasovanie o návrhu poslancov Národnej rady Slovenskej republiky Evy Smolíkovej, Jaroslava Pašku, Magdalény Kuciaňovej a Tibora Bernaťáka na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 514.)
Laššáková, Jana, podpredsedníčka NR SR (2013-10-17):
Poprosím vás, páni poslanci, poprosím vás, nevyrušujte pána podpredsedu vlády v odpovedi. Poprosím vás o pokoj.
Pollák, Peter, poslanec NR SR (2021-05-05):
Ďakujem veľmi pekne. Ja by som sa chcel poďakovať mojim kolegom, ktorí pochádzajú z môjho etnika, teda sú takisto Rómami, a som rád, že sa podieľajú na tomto legislatívnom návrhu, ktorý v minulosti vlastne bol písaný tak, aby pomohol nejakým záujmovým skupinám. A určite to budem ešte riešiť. Toto je len začiatok, kedy sme začali naozaj tou transparentnou, tým transparentným výberom odborných komisií a registrom, ktoré teda organizácie sa môžu registrovať do toho registra, ktoré môžu žiadať o tie finančné prostriedky cez Fond na podporu kultúry pre národnostné menšiny. A takisto sme odstránili to, teda v návrhu je to, aby sme odstránili, aby tieto financie čerpali kadejaké eseročky, keďže máme v skutočnosti v tom, že v minulosti sa diali tieto veci, že jeden človek sa prihlásil do výberového alebo teda do... ako žiadateľ cez eseročku, nadáciu ale aj ozetko a žiadal na troch frontoch. A máme v skutočnosti v tom, že mal podporené tieto svoje projekty. Verím, že toto sa už nebude diať a takisto, ako spomenula pani poslankyňa Vaňová, budeme dbať na to, aby, dbať o to, aby aj riaditeľ, nový riaditeľ Fondu na podporu kultúry pre národnostné menšiny bol človek, ktorý bude morálny, ktorý nebude mať žiadne kauzy a ktorý nebude slúžiť žiadnej politickej strane ako slúžka k tomu, aby pretláčal záujmy nejakých politických strán alebo nejakých iných záujmových skupín. Ja ďakujem svojim kolegom aj z koalície, ktorí sú podpísaní pod týmto návrhom, a nemôžeme zabudnúť na pani štátnu tajomníčku, pani Zuzanu Kumanovú, štátna tajomníčka z ministerstva kultúry, ktorá spolupracovala s nami na tomto legislatívnom návrhu. Ešte raz ďakujem.
Nicholsonová, Lucia, podpredsedníčka NR SR (2016-04-26):
Pán poslanec Krajniak.
M. Číž, podpredseda NR SR: (2007-03-29):
I. Valentovič, minister zdravotníctva SR: Ďakujem. Chcel by som povedať, že nie sú rozlezení. To, čo som povedal, je fakt, že dospelí sú už umiestnení v budove ružinovskej nemocnice, akútna starostlivosť je im poskytovaná na ARE ružinovskej nemocnice. Problém je, a my ho vnímame a chceli by sme ho veľmi rýchlo vyriešiť, problém zakútnenia stavu detských, ktorí musia byť potom hospitalizovaní v Detskej fakultnej nemocnici. Samozrejme, z tohto postu môžem povedať len toľko, že urobím všetko pre to, aby sa tie peniaze našli a dokonca predkladám aj návrh do vlády, aby sme mohli nejaký prebytočný majetok, ktorý v Bratislave máme, odpredať, aby sme dostali výnimku, keď ju dostaneme, tieto peniaze skutočne použijeme na dostavbu skutočne dôstojného, by som povedal, na európskom štandarde postaveného stánku pre tak ťažko chorých pacientov. Ďakujem.
V. Veteška, podpredseda NR SR: (2004-05-25):
S. Husár, poslanec: Chcel by som sa obrátiť na predkladateľa tohto pozmeňujúceho návrhu s otázkou a prosil by som ho o odpoveď. Na základe čoho experti, ktorí sa zúčastnili rokovania o úprave pozmeňujúcich návrhov a stavu, ktorý po druhom čítaní nastal, dospeli k záveru, že je potrebné rozšíriť pôvodný návrh o Okresné súdy Svidník a Kežmarok? Ja nenamietam voči tomuto rozšíreniu. Pýtam sa iba na vecné dôvody a na súlad týchto dôvodov s kritériami, ktoré prijalo ministerstvo spravodlivosti pri svojom pôvodnom návrhu vo vzťahu k týmto dvom súdom. Pán kolega Šimko vo svojom vystúpení povedal, že jeho pozmeňujúci návrh sa nezameriava na zmeny obvodov či už krajských alebo okresných súdov, ale na zachovanie celkovej koncepcie a stratégie, na ktorej bol návrh zákona postavený. Ja som však z tohto návrhu postrehol iba to, že sa z pozmeňujúcich návrhov a zo stavu, ktorý po druhom čítaní nastal, vypúšťajú týmto návrhom Okresný súd Piešťany, Okresný súd Malacky a niektoré ďalšie zmeny s tým, že sa zachováva sídlo Okresného súdu Svidník a Kežmarok. Aby sme mohli tento návrh posúdiť... (Prerušenie vystúpenia časomierou.)
Šimečka, Michal, podpredseda NR SR (2024-02-23):
Ďakujem pekne. Do rozpravy sa prihlásil spravodajca pán poslanec Jakab. Nech sa páči.
Vitteková, Anna, poslankyňa NR SR (2014-09-16):
Ďakujem pekne. Vážený pán predseda, panie poslankyne, poslanci, podľa ustanovenia § 119a ods. 1 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov Súdna rada volí na obdobie troch rokov členov disciplinárneho senátu z kandidátov navrhnutých sudcovskými radami, ministrom spravodlivosti a Národnou radou. Všetky oprávnené subjekty predkladajú dvojnásobný počet kandidátov na počet členov disciplinárnych senátov. Národnej rade bola doručená žiadosť predsedu Súdnej rady, na základe ktorej má Národná rada navrhnúť Súdnej rade desať kandidátov na členov disciplinárnych senátov, a to šesť sudcov a štyri iné osoby ako sudca, z ktorých bude Súdna rada voliť piatich členov disciplinárnych senátov. Predseda Národnej rady vyzval oprávnené subjekty, aby v termíne do 26. augusta 2014 predložili príslušné návrhy ústavnoprávnemu výboru. V určenom termíne oprávnené subjekty predložili 10 návrhov, ktoré prerokoval ústavnoprávny výbor na svojej 79. schôdzi 2. septembra 2014. Uznesením č. 463 konštatoval, že navrhnutí Branislav Cepek, Marek Ďuran, Antónia Kandravá, Marcela Kosová, Branislav Král, Štefan Kridla, Martin Píry, Miriam Srogončíková, Ľuboslava Vanková, Danica Veselovská spĺňajú podmienky ustanovené v § 119b citovaného zákona. Ako už uviedol pán predsedajúci, kandidát Branislav Král vzal späť svoj súhlas s kandidatúrou na člena disciplinárneho senátu. Ústavnoprávny výbor odporučil vykonať voľbu podľa ustanovení zákona o rokovacom poriadku Národnej rady Slovenskej republiky a Volebného poriadku o voľbe a odvolávaní iných funkcionárov schváleného uznesením Národnej rady zo 17. júna 2011 č. 498. Ďakujem, pán podpredseda, prosím, otvorte rozpravu.
Paška, Pavol, predseda NR SR (2013-03-19):
Najprv ešte budeme hlasovať, pani podpredsedníčka dala legislatívno-technický návrh na zmenu, takže budeme hlasovať o prečíslovaní, kde dôvod vznikol neschválením predchádzajúcich návrhov. (Hlasovanie.) 134 prítomných, 133 za, 1 sa zdržal. Návrh sme schválili. Poprosím legislatívu, aby zaznamenala túto zmenu. Pán spravodajca, budeme hlasovať.
Kmec, Stanislav, poslanec NR SR (2017-03-28):
Pán predsedajúci, prosím, dajte, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 5. mája 2017 a v gestorskom výbore do 9. mája 2017.
Bugár, Béla, podpredseda NR SR (2017-03-23):
Pán poslanec Mazurek, nech sa páči, môžte reagovať.
Bugár, Béla, podpredseda NR SR (2017-09-14):
Páni poslanci! Vyhlasujem rozpravu v rámci tretieho čítania za skončenú. Nech sa páči, pán spravodajca.
P. Hrušovský, predseda NR SR: (2003-09-09):
(Hlasovanie.) Prítomných je 134 poslancov, za 118, proti 9, zdržalo sa 7. Návrh sme schválili. Ďakujem pánovi poslancovi Liškovi a poprosím pána poslanca Hurbana, aby predniesol návrhy k vládnemu návrhu zákona, ktorým sa mení a dopĺňa zákon o majetku vyšších územných celkov. Nech sa páči, pán poslanec Hurban. J. Hurban, poslanec: Pán predseda, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Dajte, prosím, hlasovať.
Pellegrini, Peter, predseda NR SR (2015-06-24):
Ďakujem. Vystúpi teraz ďalší. Chcem upozorniť, že nemá sa vo faktických pripomienkach reagovať na kolegu, ktorý mal faktickú, ale vždy na predrečníka. Nech sa páči, pán poslanec Hraško.
Ďuriš Nicholsonová, Lucia, podpredsedníčka NR SR (2018-06-19):
Vyhlasujem teraz možnosť prihlásiť sa do rozpravy ústne. Aha, pardon, prepáčte, som si nevšimla. Nech sa páči, faktická poznámka ešte, pani poslankyňa Petrík.
Kaník, Ľudovít, poslanec NR SR (2010-12-01):
No ja len nadviažem presne na to, čo pán Brocka hovoril, pretože to isté som chcel povedať. Braňo, ty aký si mladý, taký si komunistický. Ty si, skutočne, taký komunista telom, dušou, myslením, krvou, všetkým, že keď som počul to, čo si ty tu rozprával, no na teba by bol Brežnev aj Stalin hrdý. To boli také nezmysly, ale takou červenou demagógiou podfarbené, že som už naozaj dlho také nepočul, naozaj len pán predseda Fico s tebou môže súperiť v tomto a ty sa ho snažíš predbehnúť. Také nezmysly ako dôchodcovia, chudobní napĺňajú vrecká dôchodkových správcovských spoločností. Dôchodcovia predsa vôbec nemajú existujúce nič spoločné a nič neplatia tým smerom, ani koruna z ich príjmov, dôchodkov tam tým smerom nejde, to sú také nezmysly a ty vieš, že sú to nezmysly, len zneužívaš nevedomosť väčšinovej populácie, keď takýmto naozaj komunistickým spôsobom sa ich snažíš oklamať. A predsa len na margo dvoch vecí. Valorizácia, ja takisto, ako je o mne známe, ako som povedal pri prvom čítaní, nesúhlasím s tou valorizáciou, ako bola navrhnutá, a preto sme ju pozmeňujúcim návrhom po diskusiách navrhli vyňať von, aby sme získali čas na spravodlivejšiu valorizáciu, pretože sa nám nepáči, že by sme rovnostárskym spôsobom začali dvíhať dôchodky a poškodzovať dôchodcov, ktorí majú dôchodky viac ako priemerné, a tých už je pol milióna dnes, vďaka tomu dôchodkovému systému, ktorý platí po mojej reforme. A druhá vec – pomer odvodov. No ja vám poviem prečo je dobrý ten pomer odvodov aký je, 9 : 9 do druhého piliera a do prvého. V Maďarsku urobili to iným spôsobom, na čo ste sa chystali vy a čo určite urobíte, keby ste sa dostali zasa k veslu. Okradli dôchodcov a dnes, keď tí dôchodcovia nebudú môcť, tak im zostane len 30 %... (Prerušenie vystúpenia časomerom.)
Žiga, Peter, podpredseda NR SR (2023-11-22):
Na vaše vystúpenie jedna faktická poznámka, pani poslankyňa Cigániková.
Glváč, Martin, podpredseda NR SR (2019-05-09):
Pán poslanec Jakab.
Blahová, Natália, poslankyňa NR SR (2011-05-26):
Ďakujem pekne. S prekvapením zisťujem, že gro bývalej exministerky, resp. jej príspevku sa netýkalo kompenzácií, ale zase osobných záležitostí. Tak, ako hovorí, že to sem nepatrí, tak to robí a tomu sa venuje vo svojom príspevku, aby vyvrátila môj. Práve že toto je pôda, parlament, parle, aby sme sa rozprávali o problémoch, aby sme otvárali svoje pohľady. Keby ste ma dobre počúvali, pani kolegyňa, hovorila som, že detský domov má byť tou poslednou záchranou pre deti, pre ktoré neexistuje už iné a lepšie riešenie. Nechcete nám snáď tvrdiť, že ústavné zariadenie je lepšie ako rodina? To ani zo srandy nehovorte, že chodíte po rodinách, kontrolujete jogurty a ich záruky, ako ste sa tu nedávno vyslovili. Ženiete túto tému do úplných absurdít. Keď ste boli ešte exministerkou, ja osobne som bola iniciátorkou zmien v rámci diagnostickej lehoty. Navrhovala som vtedy v rámci pripomienkového konania skrátenie diagnostickej lehoty a táto lehota, ktorú sme vyjednali v tejto dĺžke, bola doteraz platná. Vašimi ústami išli argumenty o tom, že nie je o čom rokovať. Cez vášho hovorcu ste posielali buď už medziriadkové, alebo normálne verejné odkazy o tom, že táto téma vás nezaujíma, že sa jej nebudete a nechcete venovať. To, že to robili vaši zamestnanci na ministerstve, je ich veľké plus, ale od vás je táto téma na míle vzdialená. Nechávali ste si sadať deti z detského doma na klin vo svojej kancelárii a s nimi sa fotili ako marketingová záležitosť, ale reálna situácia z vašej strany sa nikam nepohýnala. Ďakujem pekne. (Potlesk.)
Grendel, Gábor, podpredseda NR SR (2021-02-25):
S faktickou poznámkou pán poslanec Susko.
Hlina, Alojz, poslanec NR SR (2014-02-13):
Ďakujem veľmi pekne. Ako to povedať, aby som si neublížil, teda ublížil čo najmenej? Ale takto to skúsim. V zásade mal aj kus pravdy premiér v tom, čo povedal. Viete, dneska nám tu stáli pred rečníckym pultom a zakrývali znak dvaja bratranci zo strany, do ktorej sa nedá vstúpiť, ktorých snemom sú voľby. (Potlesk.) A má to rastúcu tendenciu. Čiže dneska je to v tomto stave, uvidíme, čoho sa dožijeme. A teraz, že z čoho to vyplýva? Vyplýva to naozaj z tej obrovskej frustrácie. Z toho, čo tu neraz, neraz aj ja som spomínal, že nie ste ochotní nikoho a nikdy hodiť cez hradby, nikoho a nikdy nie ste ochotní hodiť cez hradby, stále budete tým ľuďom hovoriť: všetko je v poriadku. Potom tu ľudia majú tendenciu hľadať riešenia tam, kde nie sú. V Banskej Bystrici máte Henryho Kissingera, tuná máte proste dvoch bratrancov držiacich plagát a za chvíľku to začne byť čoraz folklórnejšie, i keď viem, že tento výraz sa tu nerád a nedobre používa. A kto je za to zodpovedný? No niekto za to ergo zodpovedný je. A o tej zodpovednosti sa budem snažiť hovoriť v mojom príspevku, ktorý chcem povedať na túto tému. Tá téma nie je ani o tých miliónoch. Však zadrhnite sa s nimi! Havalec, či kto to, ktosi mi tu rozprával, že bol u Havalca v tej vile, že, že nedokričíš do konca. No nech sa zadrhne v tej vile! Ale tu ide o princíp, že čo s tým spôsobujete. Čo spôsobujete v tejto, na vedomí a svedomí tejto krajiny a na ľuďoch tejto krajiny. Spôsobujete im tú frustráciu, tú depresiu, to, proste, hľadanie riešení tam, kde nie sú. A potom sa toho bojte a potom sa príďte prihlásiť o zodpovednosť.
Figeľ, Ján, podpredseda NR SR (2013-03-26):
Igor Matovič, nech sa páči.
B. Bugár, podpredseda NR SR: (2004-05-13):
(Hlasovanie.) Prítomných je 138 poslancov, za návrh 115, zdržali sa 20, nehlasovali 3. Toto uznesenie sme schválili. Teraz budeme hlasovať o návrhu poslankyne Národnej rady Slovenskej republiky Ľubice Navrátilovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 657). Pani poslankyňa Bauer, nech sa páči, máte slovo.
Galis, Dušan, poslanec NR SR (2023-10-25):
Sľubujem. (Potlesk.)
Ľ. Jahnátek, minister hospodárstva SR: (2010-03-02):
Návrh zákona reaguje na potreby aplikačnej praxe, z ktorej vyplynula nevyhnutnosť spresniť niektoré ustanovenia doteraz platného zákona. Návrh súčasne ruší definíciu kombinovanej výroby elektriny a tepla v dôsledku prijatia zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov a zavádza nový pojem „centralizované zásobovanie teplom“. Ďalšou legislatívnou zmenou je predĺženie lehôt potrebných na vykonanie prípadných zmien povolení na podnikanie v tepelnej energetike. Návrh tiež upravuje výšku pokút doteraz uvádzanú v slovenských korunách na eura so zaokrúhlením nadol. Vážený pán predsedajúci, pani poslankyne, páni poslanci, dovoľujem si požiadať o podporu tohto zákona.
Hort, Milan, podpredseda NR SR (2011-10-19):
S faktickou poznámkou na vystúpenie pána poslanca Matoviča sa prihlásil jediný, pán poslanec Ondrej Dostál. Uzatváram možnosť... (Reakcia z pléna.) Pán poslanec, v rámci avizovanej nadštandardnej tolerancie vás ešte pustím do faktickej, ale do budúcna poprosím, aby sme rešpektovali rokovací poriadok. Takže dvaja páni poslanci, Ondrej Dostál a Ľubomír Želiezka, sú prihlásení do faktických. Nech sa páči, pán poslanec Dostál.
A. Belousovová, podpredsedníčka NR SR: (2007-10-18):
Pán poslanec, máte možnosť položiť doplňujúcu otázku v rozsahu dvoch minút. Chcete položiť doplňujúcu otázku? Nech sa páči.
Pčolinský, Peter, podpredseda NR SR (2022-11-10):
S procedurálnym návrhom pán poslanec Kéry. (Ruch v sále.) Páni poslanci, utíšte sa!
Mičovský, Ján, poslanec NR SR (2013-02-06):
Ďakujem pekne, vážený pán predseda. Kolega Štefan, z tvojho vystúpenia si beriem ako kľúčové slovo zmysluplnosť. Ty si veľmi správne poukázal na to, že peniaze na aktivačné práce sú dôležité, ale oveľa dôležitejšie je to, aby sme možno sa pokúsili o vyššiu úroveň využitia peňazí, ktoré štát má k dispozícii na práce, ktoré by ozaj boli vykonávané nie kvôli prácam samotným, ale kvôli tomu, že ich je aj treba. Veľmi ste tu často dnes spomínali v tejto súvislosti lesy a ja sa k nim ešte raz vrátim. Jednoduchý príklad. Ak sa rozhodneme, že lesy vyčistíme od všetkých konárikov, tak to bude strašne zlé, lebo v takomto prípade by sme ich obrali z pohľadu biologického kolobehu materiálu v prírode o základný hnojivový prírodný produkt. Určite teda by som povedal, že takýto spôsob extrémizmu určite ste nemali na mysli, takže sa len prihováram za to, že, áno, v tých lesoch potvrdzujem, máme možnosť nájsť veľa zmysluplných prác, ale rozhodne nie sú zdrojom absolútneho vyriešenia tohto problému, aj keď ste to tak nemysleli, spomínate aj iné štátne podniky, len tie lesy akože tak ľahšie vkĺzajú do úst. Takže sa prihováram za to, aby možno sme sa spoločne zamerali práve na tú časť, ktorú pán poslanec Kuffa zdôraznil, pokúsiť sa o vyššiu úroveň využitia prostriedkov, a to je tým presunom, ktorý on spomínal, do oblasti výrobných činností, ktoré možno ešte stále poskytujú aj tú príležitosť pre tie menej kvalifikované pracovné sily, ale už pridávajú vyššiu pridanú hodnotu a možno aj pre tých samotných ľudí, nielen pre toho zamestnávateľa. Ďakujem pekne.
Fitz, Peter, poslanec NR SR (2012-09-27):
Vážený pán predsedajúci, v rozprave vystúpili traja poslanci, nikto z nich nepodal žiaden procedurálny návrh, preto, prosím, dajte hlasovať o tom, že Národná rada prerokuje predložený návrh zákona v druhom čítaní.
Bugár, Béla, podpredseda NR SR (2019-10-24):
Ďakujem. Na vaše vystúpenie štyria páni poslanci s faktickými. Pani poslankyňa Zemanová.
Podmanický, Ján, poslanec NR SR (2010-10-20):
Ďakujem za slovo, pán predsedajúci. Ja si myslím, že pán poslanec Senko aj ďalší kolegovia veľmi jasne a exemplárne ukázali, že súčasne platný zákon je dobrý a nie je potrebné vykonávať žiadne zmeny v tomto zákone. Napokon aj pri diskusiách pred prijatím zákona aj po prijatí zákona keď som sa pýtal príslušníkov Strany maďarskej koalície alebo Mostu – Híd, nech uvedú aspoň jeden jediný príklad, akým spôsobom súčasne platný zákon poškodil ich práva alebo obmedzil ich práva, tak mi nevedeli takýto konkrétny príklad povedať. To znamená, tento zákon sa odmieta politicky, ale nie odborne a vecne. Osobne si myslím, že pán minister Krajcer bol do určitej miery postavený pred takú nepríjemnú situáciu, že musel takýto zákon predkladať, s ktorým sa podľa môjho názoru ani on osobne nestotožňuje. Ale, bohužiaľ, je to daň za to, že majú vo vládnej koalícii Most – Híd, a je to ústupok výslovne tejto strane. A z tohto dôvodu tento zákon predložili. Na druhej strane slúži ku cti pána ministra, že ten zákon úplne nepokazil. Čiže sú to do určitej miery úpravy, ktoré mohli byť urobené aj oveľa horšie. Takže za to mu chcem poďakovať, že ten zákon naozaj úplne nedokaličil a tú základnú podstatu si zachová. Takže, pán minister, ďakujem aspoň za to. V každom prípade treba povedať, že najväčší problém, ktorý tento zákon spôsobí, je ten, že, Slováci, sa budeme teraz plaziť v prachu zeme, pretože vybojované diplomatické víťazstvo sme dobrovoľne odovzdali Budapešti. Jednoducho poklonkujeme sa Budapešti, hoci to nikto od nás nevyžadoval. To vnímam ako najväčší problém tohto zákona.
Abrhan, Pavol, poslanec NR SR (2014-06-03):
Ďakujem pekne za všetky faktické poznámky. K pani poslankyni Žitňanskej, ja vnímam jej obavy, a preto som jej povedal, že my vytvárame legislatívny priestor a bude záležať od Súdnej rady, ako s ním naloží, ale vzhľadom na to, že tá situácia v justícii nie je vnímaná pozitívne, a vzhľadom k tomu, že je časť sudcov, s ktorými by bolo vhodné sa vysporiadať, tak sa mi zdá výhodnejšie alebo dôležité takýto nástroj sudcovskej rade na zvýšenie dôveryhodnosti justície poskytnúť. Ďakujem pekne.
P. Hrušovský, predseda NR SR: (2004-05-11):
A. Blajsko, poslanec: Vážený pán predseda, pani poslankyne, páni poslanci. V minulosti bol vypracovaný Národný program ochrany starších ľudí. Bol vypracovaný na základe uznesenia vlády Slovenskej republiky č. 79 v roku 1999 a v zmysle rokovacieho poriadku vo väzbe na reformy a s tým súvisiace sociálno-ekonomické dopady na túto skupinu obyvateľstva žiadam, aby vláda Slovenskej republiky predložila na júnovú schôdzu Národnej rady správu o plnení Národného programu ochrany starších ľudí, lebo doteraz žiadne také vyhodnotenie nebolo vypracované.
J. Mikolaj, podpredseda vlády a minister školstva SR: (2008-06-19):
Aktivity lokálnych koordinátorov boli duplicitné s aktivitami komunitných sociálnych pracovníkov. Zamestnávatelia komunitných sociálnych pracovníkov často negatívne vnímali niektoré činnosti lokálnych koordinátorov, ktorí preberali ich zodpovednosť a kompetencie v tejto oblasti. Predstavitelia samospráv sa následne nezúčastňovali na informačných seminároch k nadviazaniu na program podpory rozvoja komunitnej sociálnej práce v obciach a cielene delegovali niektoré aktivity na lokálnych koordinátorov. Pri zriaďovaní lokálnych kancelárií nebol zohľadnený územný princíp. Ich geografické rozloženie nebolo podľa hustoty obyvateľstva cieľovej skupiny, ale podľa toho, v ktorých lokalitách boli schválené príspevky jednotlivým žiadateľom. Vážená pani poslankyňa, zo strany Fondu sociálneho rozvoja bude zabezpečený dohľad nad činnosťou komunitných sociálnych pracovníkov. V rámci novej organizačnej štruktúry zriadil samostatné oddelenie, ktorého hlavnou činnosťou bude zabezpečiť kontrolu výkonu sociálnej práce komunitných sociálnych pracovníkov priamo v teréne, dohliadať na dodržiavanie princípov a zásad Fondu sociálneho rozvoja, v spolupráci s prijímateľmi zabezpečiť dohľad, pomoc a metodickú podporu komunitným sociálnym pracovníkom a ich asistentom pri vykonávaní ich práce. Ďalej, monitorovať a hodnotiť kvalitu dodržiavania štandardov a príručiek schválených pre realizáciu projektov komunitných sociálnych pracovníkov. Taktiež považujeme za potrebné, aby bola činnosť komunitných sociálnych pracovníkov koordinovaná vyškolenými pracovníkmi aj priamo v teréne, čo je možné zabezpečiť aktívnou spoluprácou oddelenia Fondu sociálneho rozvoja, ktoré sa má zaoberať prácou komunitných sociálnych pracovníkov a členov lokálnych partnerstiev sociálnej inklúzie. Na záver je aj v našom záujme zaoberať sa podmienkami a priebehom realizácie Programu podpory rozvoja komunitnej sociálnej práce v obciach. V tejto súvislosti bude pán Čaplovič rokovať s pani ministerkou Tomanovou a zástupcami Fondu sociálneho rozvoja, aj naďalej s uvedenými problémami sa bude zaoberať Rada vlády pre národnostné menšiny a etnické skupiny. Skončil som.
Šalitroš, Radomír, poslanec NR SR (2024-04-24):
Vážený pán predsedajúci, dovoľte, aby som ako určený spravodajca výboru predniesol spoločnú správu výborov Národnej rady o výsledku prerokovania vládneho návrhu zákona o správcov úverov a nákupcoch úverov a o zmene a doplnení niektorých zákonov, tlač 140. Výbor Národnej rady pre financie a rozpočet ako gestorský výbor podáva Národnej rade túto spoločnú správu. Národná rada uznesením č. 120 z 13. februára 2024 pridelila vládny návrh zákona, tlač 140, týmto výborom: výboru pre financie a rozpočet, ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. K predmetnému návrhu zákona zaujali výbory Národnej rady tieto stanoviská. Za prvé, odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet a ústavnoprávny výbor. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy, ktoré sú uvedené pod bodom IV tejto správy. Gestorský výbor odporúča o návrhoch výboru Národnej rady, ktoré sú uvedené v spoločnej správe, hlasovať takto: o bodoch spoločnej správy č. 1 až 53 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona o správcoch úverov a nákupcoch úverov a o zmene a doplnení niektorých zákonov, tlač 140, odporúča Národnej rade návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 65 zo 17. apríla 2024. Týmto uznesením výbor zároveň poveril spoločného spravodajcu Radomíra Šalitroša, aby na schôdzi Národnej rady informoval o výsledku rokovania výborov a navrhol Národnej rade postup pri hlasovaní. Ďakujem, skončil som. Otvorte, prosím, rozpravu.
Tabák, Romana, poslankyňa NR SR (2021-10-21):
Ďakujem za slovo, pán predsedajúci. Príjemné dobré ráno vám prajem. Dámy a páni, na tento zákon sme čakali päť rokov. Dovoľte mi v krátkosti vyjadriť sa k novelizácii zákona o cestnej premávke. Navrhuje sa v nej upraviť pravidlo o obiehaní účastníkov cestnej premávky. Súčasný zákon hovoril o tom, že vodič je povinný pri obiehaní dodržať dostatočný bezpečný odstup. Každý z nás si ale dostatočnosť môže vysvetľovať po svojom. Preto prichádzame s úpravou, kde sa zavádza: Navrhovaný odstup spravidla najmenej jeden meter pri najvyššej dovolenej rýchlosti do 50 km/h a najmenej 1,5 metra v prípade rýchlosti vyššej ako 50 km/h. Oproti súčasnému zneniu zákona sa upravujú pravidlá vodičov aj voči vodičom samovyvažovacích vozidiel, čiže segvejov, a taktiež kolobežiek s pomocným motorčekom. Budú pre nich platiť rovnaké pravidlá, ako sa dodržiavajú voči vodičom malých motocyklov, cyklistom a chodcom. Nový zákon by mal následne platiť od 1. marca 2022. Na tomto zákone sme pracovali od februára, nechali sme si počas leta vypracovať porovnávaciu analýzu cez Parlamentný inštitút, ktorý zmapoval situáciu v celej Európskej únii. Od júna prebiehali intenzívne rokovania s odborom dopravnej polície Prezídia Policajného zboru a nakoniec sme dostali aj súhlas ministrov. Samozrejme si plne uvedomujeme, že stanovenie bočného odstupu nevyrieši všetky problémy cyklistov. Tých zmien musí prísť viac a toto je len začiatok. Vnímame požiadavky cyklistov, ale aj vodičov. Sme si vedomí, že sa musia najmä stavať nové cyklotrasy. Ja vám v tejto súvislosti pripomeniem, že v rámci fondu obnovy je vyčlenených 100 mil. eur na cyklodopravu. Do roku 2026 sme sa zaviazali postaviť 200 km nových cyklotrás. Rozmýšľa sa dokonca aj o inovatívnom prístupe, kde by sa nepoužívané železničné trate prerábali na cyklotrasy pomocou panelov vyrobených z recyklovaného odpadu, navyše bez negatívneho vplyvu na životné prostredie. Aj takéto nápady sa rodia na Slovensku vďaka Strojníckej fakulte Slovenskej technickej univerzity. Ak tento návrh zákona zachráni aspoň jeden život, bude mať zmysel. Dúfam, že tento zákon sa bude páčiť aj Petrovi Saganovi. A týmto by som chcela poďakovať, čo pre nás robí a ako reprezentuje Slovensko vo svete. Na záver už len dodám radu od Petra Sagana: „Hlavne robte, čo milujete.“ Ďakujem.
Šimečka, Michal, podpredseda NR SR (2024-01-25):
Ďakujem veľmi pekne. Ďalšia otázka je tiež totožná. Ďalšia otázka od pána Šipoša je tiež totožná. Ďalšia otázka od pani poslankyne Nash na ministerku zdravotníctva pani Dolinkovu, a tá otázka znie: „Aký je váš postoj k odborným predpokladom poslanca Kotlára preveriť riadenie pandémie covidu vzhľadom na ním šírené hoaxy, konšpirácie v tejto oblasti, ktoré boli odbornou verejnosťou vyvrátené?“ Pani ministerka, minúta dvadsaťdeväť.
Kollár, Boris, predseda NR SR (2020-07-07):
Prosím, prezentujme sa a hlasujeme. (Hlasovanie.) Prítomných 139 poslancov, za 125, proti žiadni, zdržali sa 14. Konštatujem, že tento návrh sme schválili. Podľa schváleného programu budeme pokračovať prvým čítaním o vládnom návrhu zákona o ekologickej poľnohospo-dárskej výrobe . Vládny návrh zákona je pod tlačou 138, návrh na jeho pridelenie na prerokovanie výborom je v rozhodnutí č. 134. Prosím, ministra pôdohospodárstva a rozvoja vidieka Slovenskej republiky pána Mičovského, aby vládny návrh zákona uviedol.